Costa Concordia: Għaddas jitlef ħajtu wara li qata' siequ
It-traġedja tal-Costa Condoria ħasdet il-ħajja ta' persuna oħra, din id-darba, il-ħajja ta' għaddas Spanjol li qata' siequ ma' folja tal-metall waqt l-operazzjoni ta' salvataġġ. Hu rrappurtat li l-għaddas bl-isem ta' Israel Franco Moreno tilef tant demm li spiċċa tilef ħajtu, b'dan il-każ ikun l-ewwel fatalità fl-akbar operazzjonijiet ta' salvataġġ fl-istorja. Rapporti qalu li l-għaddas kien koxju meta ttella' mill-baħar u ttieħed l-isptar b'ħelikopter, iżda tilef ħajtu wara. It-traġedja tal-Costa Concordia tmur lura għal Jannar ta' sentejn ilu meta tnejn u tletin persuna tilfu ħajjithom meta l-vapur nqaleb barra l-gżira ta' Giglio fl-Italja. Il-Kap tal-Protezzjoni Ċivili fl-Italja Franco Gabrielli esprima l-kondoljanzi għall-mewt tal-għaddas. Dan żied jgħid li hemm persuni b'dedikjazzjoni kbira li qed jaħdmu fuq it-tifrik li fadal, bil-għan aħħari hu li jitneħħa l-Concordia minn Giglio. Jirriżulta wkoll li dan l-għaddas kien l-ewwel persuna li tilef ħajtu fl-operazzjoni ta' salvataġġ li ilha għaddejja tul dawn l-aħħar sentejn.